Kurmaičių šv. Mato Apaštalo koplyčia
56°10′25″š. pl. 23°39′53″r. ilg.﻿ / ﻿56.1736°š. pl. 23.6648°r. ilg.﻿ / 56.1736; 23.6648 Kurmaičių šv. Mato Apaštalo kaimo kapinių koplyčia stovi Joniškio rajone, Kepalių seniūnijoje, Kurmaičių kaime. Koplyčia stūkso šiauriniame kaimo pakraštyje, prie kelio  1605  Kepaliai–Gasčiūnai–Meškuičiai  esančiose senosiose kapinėse, 4,2 km į šiaurės rytus nuo Gasčiūnų. Kurmaičių koplyčia, manoma, buvo pastatyta 1799 m. Ji yra įtraukta į Joniškio rajono „Piligrimų kelio“ maršrutą. Šalia įrengtas informacinis stendas. 1995 m. įrašyta į LR Kultūros vertybių registrą (unik. kodas 12226). Kadangi tai - valstybės saugomas objektas, yra atlikti jo istoriniai-meniniai tyrimai.